Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Зорица Цветковска со службена легитимација број 28-0007 изврши вонреден инспекциски надзор над субјектот на инспекцискиот надзор ЈУ Меѓуопштински центар за социјална работа на град Скопје, со седиште на ул.,,Никола Вапцаров бр.11, застапуван од Директорот Изеир Мемеди, со Записник ИП1 број 16-10 од 02.10.2023 година ја утврди фактичката состојба и врз основа на член 338 Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/2021, 294/2021 99/2022,236/2022 и 65/2023), (во натамошниот текст: Законот) го донесе следното

**Р Е Ш Е Н И Е**

Се наредува на Изеир Мемеди Директор на ЈУ Меѓуопштински центар за социјална работа на град Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 150/2015 и ,,Службен весник на РСМ“ број 53/2021), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Во постапките што ги води Центарот во случај кога родителите не се согласуваат за вршење на родителското права, заради целосно и правилно утврдување на фактичката состојба, да дава можност да се вклучат во постапките двајцата родители поведени по службена должност, заради заштита на своите права или правни интереси да учествуваат во управната постапка и се странки во постапката. Исто така да доставува примерок од одлуките и решенијата кои што ги донесува до двајцата родители во постапката. Центарот да достави примерок од Барањето број УП1 0801-158 до МВР на РСМ за отстранување на забраната за излез од РСМ на Н.Н, на неговата мајка М.А, согласно член 14 став 3 и член 76 од Законот за семејството.

**Рокот за извршување на изречената инспекциска мерка изнесува 10 дена од приемот на решението и постојано.**

2. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 3 од Законот за социјалната заштита, преку инспекторот за социјална заштита Зорица Цветковска со службена легитимација број 28-0007, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа на град Скопје**-**Служба за брак и семејство и заштита од семејно насилство, со седиште на ул.,,Никола Вапцаров бр.11, застапуван од Директорот Изеир Мемеди и состави Записник ИП1 број 16-10 од 02.10.2023 година, во кој се констатирани недостатоци и неправилности во предметот на М.и М.А. на постапката за повлекување на забрана за излез од РСМ на малолетниот Н.Н од Скопје, по писмена иницијатива ИП1 број 16-10 од 13.09.2023 година, за спроведување на вонреден инспекциски надзор.

 За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за труд и социјална политика на ден 09.10.2023 година под ИП1 број 16-10.

**Инспектор за социјална заштита**

**Зорица Цветковска**